Ο **Ντομένικο «Μίμμο» Κρίσιτο** (ιταλικά: *Domenico "Mimmo" Criscito*, [doˈmeniko ˈmimmo ˈkriʃʃito]), γεννημένος στις 30 Δεκεμβρίου 1986, είναι Ιταλός ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης. Προτού υπογράψει στη Ζενίτ, ο Κρίσιτο αγωνίστηκε στη Τζένοα ΚΦΚ και στη Γιουβέντους. Αγωνίστηκε για την Εθνική Ιταλίας στο Παγκόσμιο Κύπελλο Ποδοσφαίρου 2010. Είναι αποτελεσματικός στην επίθεση και στην άμυνα, και μπορεί να αγωνιστεί ως wing-back ή κεντρικός αμυντικός.

Καριέρα σε συλλόγους
--------------------

### Αρχή

Γεννημένος στη Νότια Ιταλία, ο Κρίσιτο μετακόμισε στα βόρεια για να ξεκινήσει την καριέρα του σε ηλικία 13 ετών. Ξεκίνησε την επαγγελματική του καριέρα στη Τζένοα ΚΦΚ, πραγματοποιώντας το ντεμπούτο του στη Serie B τον Ιούνιο του 2009 σε ηλικία 16 ετών. Το καλοκαίρι του 2004, η Τζένοα παραχώρησε το 50% των δικαιμάτων του Κρίσιτο και του Φραντσέσκο Βόλπε στη Γιουβέντους για 1.9 εκατομμύρια ευρώ, ενώ η Τζένοα πλήρωσε 450.000 για το 50% των δικαιμάτων του Αντόνιο Νοκερίνο.

### Γιουβέντους

Αγωνίστηκε στη νεανική ομάδα μαζί με τους Κλαούντιο Μαρκίσιο, Πάολο ντε Κέγλιε και Σεμπάστιαν Τζιοβίνκο και κατέκτησε το Πρωταθλήμα Νέων Ιταλίας 2006. Τη χρονιά 2006-2007 επέστρεψε στη Τζένοα και αποδείχθηκε ως ένας από τους καλύτερους νεαρούς αμυντικούς της Serie B. Τον Ιανουάριο του 2007, η Γιουβέντους αγόρασε το εναπομείνον 50% των δικαιωμάτων του για 7.5 εκατομμύρια ευρώ. Η μεταγραφή του Κρίσιτο στη Γιουβέντους πραγματοποίηθηκε με τη μεταγραφή του Αντρέα Μασιέλο και του Αμπντουλάι Κόνκο στη Τζένοα ΚΦΚ και 5.25 εκατομμύρια ευρώ σε μετρητά. Ο Κρίσιτο πέγραψε νέο συμβόλαιο με τη Γιουβέντους μέχρι τις 30 Ιουνίου 2011 και παρέμεινε ως δανεικός στη Τζένοα. Ο Κρίσιτο πραγματοποίησε το ντεμπούτο του στο πρωτάθλημα για τη Γιουβέντους στις 25 Αυγούστου 2007 στον αγώνα με την ΑΣ Λιβόρνο Κάλτσιο (5-1). Ωστόσο, χαρακτηρίστηκε ως «πολύ απαλός» όταν ο Φραντσέσκο Τότι πέτυχε δύο τέρματα από την περιοχή ελέγχου του Κρίσιτο σε αγώνα μεταξύ Γιουβέντους και ΑΣ Ρόμα που έληξε με σκορ 2-2, με τον Κρίσιτο ν' αποχωρεί από τον αγωνιστικό χώρο μετά το ημίχρονο. Μετά απ' αυτό τον αγώνα, ο Κρίσιτο παρέμεινε στον πάγκο καθώς ο Νίκολα Λεγκροτάγλιε και ο Τζιόρτζιο Κιελίνι ήταν σε εξαιρετική κατάσταση.

### Επιστροφή στη Τζένοα

Καθώς δεν επιθυμούσε να παραμείνει στον πάγκο, ο Κρίσιτο ζήτησε την επιστροφή στην Τζένοα ΚΦΚ ως δανεικός κατά τη διάρκεια της χειμερινής μεταγραφικής περιόδου 2007-2008. Στις 3 Ιουλίου 2008 δόθηκε ως δανεικός στη Τζένοα για 1 εκατομμύρια ευρώ με την ομάδα της Τζένοα να έχει την επιλογή ν' αγοράσει το μισό συμβόλαιο του ποδοσφαιριστή για 5.5 εκατομμύρια ευρώ. Τον Φεβρουάριο του 2009 πέτυχε το πρώτο του τέρμα μετά την επιστροφή στη Τζένοα, το οποίο ήταν το νικητήριο στον αγώνα με την Παλέρμο Γ.Σ. Τον Ιούνιο του 2009 η Τζένοα αποδέχθηκε την προαναφερθείσα πρόταση της Γιουβέντους και απέκτησε το 50% των δικαιμάτων στον ποδοσφαιριστή. Προκάλεσε σοβαρές εντυπώσεις μετά την επιστροφή του στην Τζένοα - η οποία είχε επιστρέψει στη Serie A - και αποτέλεσε βασική επιλογή για τον Τζιάν Πιέρο Γκασπερίνι ως left-back. Ωστόσο δεν κατάφερε να πετύχει επιστροφή στη Γιουβέντους, αν και υπήρχαν δημοσιεύματα που τον ήθελαν ως αλλαγή του Φάμπιο Γκρόσσο. Τον Σεπτέμβριο, στον αγώνα με τη ΣΣΚ Νάπολι, ο Κρίσιτο έλαβε απευθείας κόκκινη κάρτα για εξύβριση του διαιτητή, όταν αυτός έδειξε πέναλτι μετά από παράβαση κανόνων από τον Κρίσιτο εις βάρος του Κρίστιαν Μάτζιο, αλλά ο Γκασπερίνι υπερασπίστηκε τον Κρίσιτο, λέγοντας πως ήταν θυμωμένος με τον εαυτό του και όχι με τον διαιτητή. Η αίτηση για αναίρεση της κόκκινης κάρτας απορρίθηκε, αν και η ποινή μειώθηκε για 2-3 αγωνιστικές. Στις 25 Ιουνίου 2010, η Γιουβέντους ανακοίνωσε την πώληση του 50% των δικαιωμάτων στον Κρίσιτο για ακόμα 6 εκατομμύρια ευρώ..

### Ζενίτ Αγίας Πετρούπολης

Στις 27 Ιουνίου 2011 ο Κρίσιτο μετεγράφη στη Ζενίτ Αγίας Πετρούπολης για 11 εκατομμύρια ευρώ. Υπέγραψε πενταετές συμβόλαιο με τον σύλλογο. Πραγματοποίησε το ντεμπούτο του στις 6 Αυγούστου σε εκτός έδρας αγώνα με την ΤΣΣΚΑ Μόσχας (0-2), δίνοντας πάσα για τέρμα στον Αλεξάντερ Κερζακόφ. Ολοκλήρωσε τη χρονιά 2011-2012 ως Πρωταθλητής Ρωσίας. Στις 12 Ιουλίου 2015, πέτυχε το νικητήριο τέρμα στη διαδικασία των πέναλτι στον αγώνα του Σούπερ Καπ Ρωσίας 2015 με τη Λοκομοτίβ Μόσχας.

Διεθνής καριέρα
---------------

Στις 14 Νοεμβρίου 2016, ο Κρίσιτο πραγματοποίησε το ντεμπούτο του για την Εθνική Ιταλίας κάτω των 21 σε αγώνα με την Εθνική Τσεχίας κάτω των 21. Συμμετείχε στα Ευρωπαϊκά Πρωταθλήματα Ποδοσφαίρου κάτω των 21 το 2007 και το 2009, φθάνοντας ως τα ημιτελικά της διοργάνωσης το 2009. Το 2008, εκπροσώπησε την Ιταλία στους Θερινούς Ολυμπιακούς Αγώνες. Στις 12 Αυγούστου 2009 πραγματοποίησε το ντεμπούτο του για την Εθνική Ιταλίας σε φιλικό αγώνα με την Εθνική Ελβετίας στη Βασιλεία. Μετά από πολλά υποσχόμενη χρονιά, συμπεριλήφθη στη σύνθεση της Εθνικής Ιταλίας από τον Μαρτσέλο Λίπι για το Παγκόσμιο Κύπελλο Ποδοσφαίρου 2010, όπου αγωνίστηκε ως βασικός left-back - η Εθνική Ιταλίας αποκλείστηκε στη φάση των ομίλων.

Κλήθηκε στην Εθνική Ιταλίας για το Ευρωπαϊκό Πρωτάθλημα Ποδοσφαίρου 2012, αλλά διαγράφηκε εξαιτίας του σκανδάλου για στημένα παιχνίδια γνωστό ως «Scommessopoli». Ο προπονητής της Εθνικής Ιταλίας, Πραντέλι, δήλωσε πως δεν μπορεί να συμπεριλάβει τον Κρίσιτο, καθώς «αντιμετωπίζει πίεση που κανείς δεν μπορεί ν' αντέξει, ενώ υπάρχει πιθανότητα να παραπεμθεί σε ακρόαση πριν από κάποιον αγώνα» Ο Κρίσιτο άσκησε κριτική στην απόφαση της Ιταλικής Ομοσπονδίας Ποδοσφαίρου να τον αποκλείσει, καθώς υπήρχε έλλειψη σε left-backs. Αρκετούς μήνες αργότερα απαλλάχθηκε απ' όλες τις κατηγορίες.

Ιδιότητες
---------

Ο Κρίσιτο μπροεί να αποτελεί απειλή τόσο στην επίθεση όσο και στην άμυνα ως full-back. Ξεκίνησε την καριέρα του ως centre-back με καλό αριστερό πόδι, αλλά μεταφέρθηκε στη θέση του left-back καθώς αγωνιζόταν στη Τζένοα ΚΦΚ, ενώ αγωνιζόταν ως wing-back ή winger στην παράταξη 3-4-3 του Τζιάν Πιέρο Γκασπερίνι. Περιγράφεται ως γρήγορος αμυντικός με καλή τεχνική και ικανότητα μαρκαρίσματος.

Προσωπική ζωή
-------------

Είναι παντρεμένος με την Παμέλα Τσικόλι και έχει δύο γιους.

Διακρίσεις
----------

Ζενίτ Αγίας Πετρούπολης
* Πρωτάθλημα Ρωσίας (2): 2011-2012, 2014-2015
* Κύπελλο Ρωσίας: 2015-2016
* Σούπερ Καπ Ρωσίας (2): 2015, 2016

Παραπομπές
----------

1. ↑  «FIFA World Cup South Africa 2010 – List of Players» (PDF). Fédération Internationale de Football Association (FIFA). Αρχειοθετήθηκε από το πρωτότυπο (PDF) στις 17 Μαΐου 2020. Ανακτήθηκε στις 5 Ιουνίου 2013.
2. 1 2  «domenico criscito». Αρχειοθετήθηκε από το πρωτότυπο στις 18 Αυγούστου 2016. Ανακτήθηκε στις 17 Σεπτεμβρίου 2014.
3. 1 2  «Domenico Criscito». vivoazzurro.it. Ανακτήθηκε στις 17 Σεπτεμβρίου 2014.
4. 1 2  Stefano Bedeschi. «Gli eroi in bianconero: Domenico CRISCITO» (στα Ιταλικά). Tutto Juve. Ανακτήθηκε στις 17 Σεπτεμβρίου 2014.
5. 1 2  «Criscito e Marchisio come Cabrini-Tardelli» (στα ιταλικά). Gazzetta dello Sport. 11 Αυγούστου 2009. .
6. ↑  «Criscito torna a Napoli. Per il matrimonio» (στα ιταλικά). Corriere del Mezzogiorno. 8 Ιουλίου 2009. .
7. ↑  «Reports and Financial Statements at 30 June 2005» (PDF). Juventus F.C. 25 Οκτωβρίου 2005. Ανακτήθηκε στις 22 Ιανουαρίου 2017.
8. ↑  «Agreements with Genoa C.F.C. S.p.A.». Juventus FC. 25 Ιανουαρίου 2007. Αρχειοθετήθηκε από το πρωτότυπο στις 2008-12-07.. Ανακτήθηκε στις 14 Σεπτεμβρίου 2009.
9. ↑  «Agreements with Genoa C.F.C. S.p.A.». Juventus F.C.. 3 Ιουλίου 2008. Αρχειοθετήθηκε από το πρωτότυπο στις 2017-03-05.. Ανακτήθηκε στις 4 Μαρτίου 2017.
10. ↑  «Criscito al Genoa anche la prossima stagione» (στα ιταλικά). Corriere dello Sport. 24 Ιουνίου 2009. . [*νεκρός σύνδεσμος*]
11. ↑  «Criscito: "Giusto lasciarla, ma per lo scudetto tifo Juve"» (στα ιταλικά). Tuttosport. 2 Σεπτεμβρίου 2009. Αρχειοθετήθηκε από το πρωτότυπο στις 2009-10-05.. Ανακτήθηκε στις 2017-08-13.
12. ↑  «Criscito: "La Juve è sempre una grande"» (στα ιταλικά). Corriere dello Sport. 10 Φεβρουαρίου 2010. . [*νεκρός σύνδεσμος*]
13. ↑  «Genoa, per Criscito squalifica confermata» (στα ιταλικά). Corriere dello Sport. 17 Σεπτεμβρίου 2009. . [*νεκρός σύνδεσμος*]
14. ↑  «Agreements with Genoa C.F.C S.p.A». *Juventus FC*. 25 Ιουνίου 2010. Αρχειοθετήθηκε από το πρωτότυπο στις 6 Ιουνίου 2015.. Ανακτήθηκε στις 25 Ιουνίου 2010.
15. ↑  Παραπομπή σε οικονομικές αναφορές και λογαριασμούς της Τζένοα ΚΦΚ (με κατάσταση στις 31 Δεκεμβρίου 2011) και του Γραφείου Εμπορίου, Βιομηχανίας, Γεωργίας και Βιοτεχνίας (ιταλικά)
16. ↑  «Official: Zenit St Petersburg sign Domenico Criscito from Genoa». goal.com. 27 Ιουνίου 2011.. Ανακτήθηκε στις 27 Ιουνίου 2011.
17. ↑  Report
18. ↑  «Nazionale: c'è Marchisio, Fuori Toni e Montolivo» (στα ιταλικά). Gazzetta dello Sport. 8 Αυγούστου 2009. .
19. ↑  «Slovakia 3 Italy 2: match report». Telegraph. Αρχειοθετήθηκε από το πρωτότυπο στις 4 Ιουλίου 2013. Ανακτήθηκε στις 13 Αυγούστου 2017.
20. ↑  «Italy's Euro 2012 camp hit by dawn police raid». The Guardian. 29 Μαΐου 2012. .
21. ↑  «No human could deal with the pressure! Italy coach Prandelli explains under-suspicion Criscito's exclusion from Euros squad». Daily Mail. 29 Μαΐου 2012.. Ανακτήθηκε στις 11 Ιουνίου 2012.
22. ↑  «Criscito: I should have gone to Euro 2012». Goal.com. 1 Ιουνίου 2012.. Ανακτήθηκε στις 11 Ιουνίου 2012.
23. ↑  «Criscito anger missed Euro chance». ESPN. 12 Σεπτεμβρίου 2012.. Ανακτήθηκε στις 13 Σεπτεμβρίου 2012. [*νεκρός σύνδεσμος*]
24. ↑  «Criscito, un difensore col cuore a tre punte» (στα ιταλικά). Sky Sport (Italy). 23 Απριλίου 2010. Αρχειοθετήθηκε από το πρωτότυπο στις 2016-03-04.. Ανακτήθηκε στις 2017-08-13.
25. ↑  «Pamela Criscito: "Mimmo - Peter Pan"» (στα ιταλικά). Zenit Saint Peterburg. 25 Απριλίου 2014. .
26. ↑  «D. Criscito». Soccerway. Ανακτήθηκε στις 21 Δεκεμβρίου 2015.

Εξωτερικοί σύνδεσμοι
--------------------

* Σελίδα του ποδοσφαιριστή στον επίσημο ιστότοπο της Τζένοα ΚΦΚ
* Σελίδα του ποδοσφαιριστή Αρχειοθετήθηκε 2011-09-21 στο Wayback Machine. στον επίσημο ιστότοπο της Ιταλικής Ομοσπονδίας Ποδοσφαίρου
* (Αγγλικά) Domenico Criscito – Επιδόσεις στις διοργανώσεις της FIFA
* Σελίδα του ποδοσφαιριστή στον επίσημο ιστότοπο της Ζενίτ Αγίας Πετρούπολης

|  |  |  |  |
| --- | --- | --- | --- |
| 

| π • σ • ε
ΦΚ Ζενίτ Αγίας Πετρούπολης – τωρινή ομάδα |
| --- |
|  |
| 

* 2 Ανιούκοφ
* 3 Τερέντιεφ
* 6 Ιβάνοβιτς
* 7 Αζμούν
* 8 Κρανεβίτερ
* 9 Κοκόριν
* 10 Μαρκίζιο
* 11 Ντριούσι
* 13 Νέτο
* 14 Κουζιάγιεφ
* 15 Ναμπιούλιν
* 16 Νομπόα
* 17 Σάτοφ
* 18 Ζιρκόφ
* 19 Σμόλνικοφ
* 20 Μακ
* 21 Ερόχιν
* 22 Τζιούμπα
* 24 Ριγκόνι
* 25 Μπάριος
* 27 Οζντόγιεφ
* 29 Ζαμπολότνι
* 30 Μαμάνα
* 33 Ερνάνι
* 38 Μουσάγιεφ
* 41 Κερζακόφ
* 44 Ρακίτσκι
* 49 Πλετνίοφ
* 55 Καπλένκο
* 80 Σκρομπότοφ
* 88 Μπογκάγιεφ
* 99 Λιουνόφ
* Προπονητής: Σέμακ

 |

 |

|  |  |  |  |
| --- | --- | --- | --- |
| 

| π • σ • ε
Εθνική Ιταλίας – Μουντιάλ 2010 |
| --- |
|  |
| 
* 1 Μπουφόν
* 2 Μάτζιο
* 3 Κρίσιτο
* 4 Κιελίνι
* 5 Καναβάρο (c)
* 6 Ντε Ρόσι
* 7 Πέπε
* 8 Γκατούζο
* 9 Ιακουίντα
* 10 Ντι Νατάλε
* 11 Τζιλαρντίνο
* 12 Μαρκέτι
* 13 Μποκέτι
* 14 Ντε Σάνκτις
* 15 Μαρκίζιο
* 16 Καμορανέζι
* 17 Παλόμπο
* 18 Κουαλιαρέλα
* 19 Τζαμπρότα
* 20 Πατσίνι
* 21 Πίρλο
* 22 Μοντολίβο
* 23 Μπονούτσι
* Προπονητής: Λίπι
 |

 |